# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 8/2012

# zo zasadnutia Kolégia rektora STU zo  dňa 10. 10. 2012

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Nariadenie vlády SR o Akreditačnej komisii č.558/2007 a novelizácia č.253/2012 platná od 1.9.2012 – ústna informácia
3. Návrh na zrušenie univerzitného pracoviska Ústavu inžinierskych štúdií STU
4. Návrh na zriadenie univerzitného pracoviska Know-how centrum STU
5. Návrh na zriadenie univerzitného pracoviska Projektové stredisko STU
6. Dodatok číslo 2 k organizačnému poriadku STU
7. Organizačný poriadok Know-how centra STU
8. Organizačný poriadok Projektového strediska STU
9. Dodatok číslo 2 k organizačnému poriadku Výskumného centra STU
10. Organizačný poriadok Rektorátu STU
11. Zásady používania a ochrany loga STU
12. Stav financovania projektov zo ŠF
13. Prehľad využívania učebno-výcvikových a rekreačných zariadení STU
14. Informácia o stave ECTS informačného katalógu
15. Harmonogram akademického roka 2013/2014 – návrh
16. Seminár o vzdelávaní na STU
17. Správa o výsledku finančnej kontroly NZ STU, nebytových priestorov a voľných plôch
18. Akadémia - Vapac 2012
19. Vedec roka STU 2012
20. Rôzne
21. Noc výskumníkov – informácia

**PREDLOŽENÉ MATERIÁLY:**

1. Návrh na zrušenie univerzitného pracoviska Ústavu inžinierskych štúdií STU
(D. Faktor)
2. Návrh na zriadenie univerzitného pracoviska Know-how centrum STU (D. Faktor)
3. Návrh na zriadenie univerzitného pracoviska Projektové stredisko STU (D. Faktor)
4. Dodatok číslo 2 k organizačnému poriadku STU (D. Faktor)
5. Organizačný poriadok Know-how centra STU (D. Faktor)
6. Organizačný poriadok Projektového strediska STU (D. Faktor)
7. Dodatok číslo 2 k organizačnému poriadku Výskumného centra STU (D. Faktor)
8. Organizačný poriadok Rektorátu STU (D. Faktor)
9. Zásady používania a ochrany loga STU (D. Faktor)
10. Stav financovania projektov zo ŠF (D. Faktor)
11. Prehľad využívania učebno-výcvikových a rekreačných zariadení STU (M. Sokol, D. Faktor)
12. Informácia o stave ECTS informačného katalógu (F. Horňák)
13. Harmonogram akademického roka 2013/2014 – návrh (F. Horňák)
14. Seminár o vzdelávaní na STU (F. Horňák)
15. Správa o výsledku finančnej kontroly NZ STU, nebytových priestorov a voľných plôch (M. Sokol)
16. Akadémia - Vapac 2012 (M. Peciar)
17. Vedec roka STU 2012 (S. Biskupič)
18. Rôzne
19. Noc výskumníkov – informácia (S. Biskupič)
20. Návrh na udelenie Plakety STU prof. Miroslavovi Urbanovi, DrSc. (dekan Moravčik)
21. Návrh na udelenie Plakety STU Ing. Alexandrovi Vargovi, PhD. (rektor)

**K BODU 1: Kontrola úloh**

Splnené úlohy:

|  |  |  |  |
| --- | --- | --- | --- |
| **1/6/2012-KR** | KR STU ukladá v súvislosti s úlohou č. 1/2/2012 poslať prorektorovi Biskupičovi písomný návrh ohľadom systému edície monografií. Na základe dodaných podkladov je potrebné predložiť finálny návrh na najbližšie zasadnutie KR STU.Pozn.: 1/2/2012 KR STU ukladá navrhnúť systém edície monografií, ktoré vyplývajú z najkvalitnejších PhD. dizertačných prác STU.T: September 2012, Z: S. Biskupič | 10.10.2012 | dekani |
| **1/7/2012-KR** | KR STU ukladá v rámci bodu Informácia o stave ECTS informačného katalógu zistiť možnosť automatického preklápania údajov (zadávateľ – integrátor) v intervale buď na pravidelnej báze (napr. 1 x týždenne) alebo po každom zásahu. | ihneď | F. Horňák |

**K BODU 2: Nariadenie vlády SR o Akreditačnej komisii č.558/2007 a novelizácia č.253/2012 platná od 1.9.2012 – ústna informácia**

K bodu bol prizvaný predseda AK prof. Ing. Ľubor Fišera, DrSc.

Informoval členov KR STU o zmenenariadenia vlády Slovenskej republiky č. 104/2003 Z. z. o Akreditačnej komisii v znení nariadenia vlády Slovenskej republiky č. 558/2007 Z. z.

Nariadenie vlády je platné od 1.9.2012. Kritériá študijných programov neboli aktualizované, a teda platia naďalej tie z 31.3.2003, kde nie je o veku garanta žiadna zmienka. Keďže vysokoškolský zákon povyšuje nariadene vlády, zostáva v platnosti vek garanta 70 rokov a možnosť 100% úväzku.

Rektor požiadal dekanov o kontrolu akreditovaných študijných programov, resp.

habilitačných inauguračných práv, kde je garancia veku.

**ÚLOHA: 1/8/2012-KR**

KR STU ukladá v súvislosti s garanciou veku zosumarizovať potrebné študijné programy

a habilitačné práva a poslať ich prorektorovi Horňákovi na spracovanie.

Z: dekani

T: 24.10.2012

**K BODU 3: Návrh na zrušenie univerzitného pracoviska Ústavu inžinierskych štúdií STU**

Materiál prezentoval kvestor. K bodu bola prizvaná JUDr. Haladejová.

Činnosť ÚIŠ STU ako univerzitného pedagogického a výskumného pracoviska s celouniverzitnou pôsobnosťou zameranou na manažment prípravy, organizácie a realizácie študijných programov v cudzích jazykoch sa javí ako nerentabilná, v určitých častiach duplicitná s činnosťami ostatných súčastí STU, nedosahujúca očakávané výsledky.

**UZNESENIE: 1/8/2012-KR**

KR STU odporúča návrh rektora na zrušenie univerzitného pracoviska „Ústav inžinierskych štúdií STU“ predložiť na vyjadrenie AS STU.

**K BODU 4: Návrh na zriadenie univerzitného pracoviska Know-how centrum STU**

Materiál prezentoval kvestor. K bodu bola prizvaná JUDr. Haladejová.

Know-how centrum STU (ďalej tiež „KHC STU)“ sa zriaďuje ako špecializované

univerzitné pracovisko STU, ktoré bude na celouniverzitnej úrovni zabezpečovať

koordináciu a komplexný odborný servis ostatným súčastiam STU v oblasti transferu

know-how, ochrany duševného vlastníctva, a to smerom z praxe na pôdu univerzity ale

predovšetkým z univerzity do praxe.

**UZNESENIE: 2/8/2012-KR**

KR STU odporúča návrh rektora na zriadenie univerzitného pracoviska „Know-how centrum STU“ predložiť na vyjadrenie AS STU.

**K BODU 5: Návrh na zriadenie univerzitného pracoviska Projektové stredisko STU**

Materiál prezentoval kvestor. K bodu bola prizvaná JUDr. Haladejová.

Projektové stredisko STU sa zriaďuje ako univerzitné pracovisko, ktoré bude

zabezpečovať administráciu realizácie a implementácie univerzitných vedeckých

projektov financovaných zo štrukturálnych fondov EÚ a tiež poskytovať podporu

a poradenstvo pre ostatné súčasti STU v súvislosti s čerpaním štrukturálnych fondov EÚ.

**UZNESENIE: 3/8/2012-KR**

KR STU odporúča návrh rektora na zriadenie univerzitného pracoviska „Projektové stredisko STU“ predložiť na vyjadrenie AS STU.

**K BODU 6: Dodatok číslo 2 k organizačnému poriadku STU**

Materiál prezentoval kvestor. K bodu bola prizvaná JUDr. Haladejová.

Dokument sa predkladá v nadväznosti na zmeny v organizačnej štruktúre STU.

Zásadné pripomienky:

Dekan Juhás

* vzniesol zásadnú pripomienku v súvislosti s riadením rektora dekanov, konkrétne v Čl. 1, bod 7 predloženého materiálu

Rektor

* navrhol preveriť alternatívu znenia ohľadom riadenia rektora dekanov v predloženom materiáli ako aj formulácie zloženia Vedenia STU – Čl. 1, bod 12 b)

**UZNESENIE: 4/8/2012-KR**

KR STU prerokovalo návrh dodatku č. 2 k Organizačnému poriadku STU a po zapracovaní pripomienok predmetný predpis navrhuje predložiť na schválenie AS STU.

**K BODU 7: Organizačný poriadok Know-how centra STU**

Materiál prezentoval kvestor. K bodu bola prizvaná JUDr. Haladejová.

Organizačný poriadok Know-how centra STU sa predkladá v súvislosti so zriadením

nového univerzitného pracoviska STU.

**UZNESENIE: 5/8/2012-KR**

KR STU odporúča návrh Organizačného poriadku Know-how centra STU predložiť na prerokovanie AS STU.

**K BODU 8: Organizačný poriadok Projektového strediska STU**

Materiál prezentoval kvestor. K bodu bola prizvaná JUDr. Haladejová.

Organizačný poriadok Projektového strediska STU sa predkladá v súvislosti so zriadením

nového univerzitného pracoviska STU.

**UZNESENIE: 6/8/2012-KR**

KR STU odporúča návrh Organizačného poriadku Projektového strediska STU predložiť na prerokovanie AS STU.

**K BODU 9: Dodatok číslo 2 k organizačnému poriadku Výskumného centra STU**

Materiál prezentoval kvestor. K bodu bola prizvaná JUDr. Haladejová.

Dokument sa predkladá v nadväznosti na zmeny v organizačnej štruktúre STU,

kde časť činností VC STU prechádza do novozriadených univerzitných pracovísk KHC STU

a PS STU.

**UZNESENIE: 7/8/2012-KR**

KR STU prerokovalo návrh Dodatku č. 2 k Organizačnému poriadku Výskumného centra STU a tento navrhuje predložiť na prerokovanie AS STU.

**K BODU 10: Organizačný poriadok Rektorátu STU**

Materiál prezentoval kvestor. K bodu bola prizvaná JUDr. Haladejová.

Dokument sa predkladá v súvislosti so zmenami riadenia jednotlivých útvarov v

rámci Rektorátu STU a v nadväznosti na návrh Dodatku č. 2 k OP STU.

Zásadné pripomienky:

Ing. Štujber

* navrhol v rámci Čl. 7 – Čl. 10 preformulovať na „prorektor riadi útvar....“

Dekan Moravčík

* odporučil zamyslieť sa nad doplnením Útvaru controllingu

**UZNESENIE: 8/8/2012-KR**

KR STU odporúča po zapracovaní pripomienok návrh Organizačného poriadku Rektorátu STU predložiť na prerokovanie AS STU.

**K BODU 11: Zásady používania a ochrany loga STU**

Materiál prezentoval kvestor. K bodu bola prizvaná JUDr. Haladejová.

V súčasnosti platné a účinné Zásady používania a ochrany loga STU, ktoré boli schválené AS STU dňa 11. 12. 2006 s účinnosťou od 12. 12. 2006 ustanovujú, že ich prílohou je dizajn manuál. Z predmetného ustanovenia vyplýva, že pri každej zmene dizajn manuálu je potrebné vydať číslovaný dodatok k predmetným zásadám, ktorého súčasťou – ako príloha predmetného dodatku - bude tiež aktuálny dizajn manuál. Navrhovaný materiál výrazne zjednodušuje tento komplikovaný postup.

**UZNESENIE: 9/8/2012-KR**

KR STU prerokovalo návrh Zásad používania a ochrany loga STU a predmetný vnútorný predpis navrhuje predložiť na schválenie AS STU.

**K BODU 12: Stav financovania projektov zo ŠF**

Materiál prezentoval kvestor.

Informoval členov KR STU o stave realizácii projektov ŠF EÚ podľa zákaziek, zdrojov

financovania a rokov.

**UZNESENIE: 10/8/2012-KR**

KR STU berie na vedomie stav financovania projektov zo ŠF EÚ.

**K BODU 13: Prehľad využívania učebno-výcvikových a rekreačných zariadení STU**

Materiál prezentoval kvestor.

Dokument sa predkladá ako plnenie úlohy, ktorá vyplynula s požiadavky členov Správnej Rady STU, ktorí prejavili záujem o prehľad takýchto zariadení.

**UZNESENIE: 11/8/2012-KR**

KR STU berie na vedomie informáciu o učebno – výcvikových a rekreačných zariadeniach STU.

**K BODU 14: Informácia o stave ECTS informačného katalógu**

Materiál prezentoval prorektor Horňák.

Dokument sumarizuje stav naplnenia kľúčových položiek na úrovni študijných programov

a predmetov na jednotlivých fakultách, resp. ústave v porovnaní so stavom odprezentovaným

na KR STU dňa 12.9.2012. Vidieť výrazný pokrok v napĺňaní položiek. Je potrebné, aby

položky „Learning outcomes“ a „Course contents“ boli vyplnené na 100%. Položky „Planned

learning activities...“ a „Assessment methods final“ sú nepovinné.

**UZNESENIE: 12/8/2012-KR**

KR STU berie na vedomie informáciu o stave naplnenia ECTS informačného katalógu.

**K BODU 15: Harmonogram akademického roka 2013/2014**

Materiál prezentoval prorektor Horňák.

Dokument sa predkladá v súvislosti s povinnosťou v zmysle § 57 ods. 5 zákona 131/20012 Z.

z. o vysokých školách.

Zásadné pripomienky:

Dekanka Vitková

* kvôli energetickej úspore navrhla zmenu v rámci skúšobného obdobia, konkrétne v dňoch 2. – 3.1.2014 ešte ponechať voľno a v dňoch 13. – 14.2.2014 naopak predĺžiť skúšobné obdobie

Členovia KR STU

* v súvislosti so štátnym sviatkom navrhli rektorovi STU vyhlásiť rektorské voľno na deň 2.11.2012

Rektor

* odporučil preveriť právo dekanov na vyhlásenie študijného (dekanského) voľna
* navrhol otvoriť študijný poriadok a zamyslieť sa nad jeho modifikáciou

Ing. Štujber

* navrhol kvôli lepšej prehľadnosti doplniť stĺpec s počtom vyučovacích týždňov

**UZNESENIE: 13/8/2012-KR**

KR STU prerokovalo Harmonogram akademického roku 2013/2014 s pripomienkami.

**UZNESENIE: 14/8/2012-KR**

KR STU schvaľuje zmenu navrhnutých termínov počas skúšobného obdobia v akademickom roku 2013/2014, t.j. v dňoch 2. – 3.1.2014 ponechať voľno a v dňoch 13. – 14.2.2014 predĺžiť skúšobné obdobie.

**UZNESENIE: 15/8/2012-KR**

V zmysle Štatútu Slovenskej technickej univerzity v Bratislave podľa Čl. 12, bodu 5., písm. f rektor STU udeľuje rektorské voľno dňa 2. novembra 2012.

KR STU súhlasí s návrhom rektora na udelenie rektorského voľna dňa 2.11.2012.

**ÚLOHA: 2/8/2012-KR**

KR STU ukladá preveriť právo dekanov na udelenie študijného (dekanského) voľna.

Z: kvestor, JUDr. Haladejová

T: 7.11.2012

**ÚLOHA: 3/8/2012-KR**

KR STU ukladá preveriť možnosť otvorenia Študijného poriadku STU a ukladá dekanom STU zamyslieť sa nad vhodnými námetmi na zmenu v rámci pravidiel štúdia bakalárskych, inžinierskych, magisterských a doktorandských študijných programov na STU.

Z: dekani, kvestor, JUDr. Haladejová

T: 7.11.2012

**K BODU 16: Seminár o vzdelávaní na STU**

Materiál prezentoval prorektor Horňák.

Dokument sa predkladá v zmysle harmonogramu pripravovaných podujatí pri príležitosti

osláv 75. výročia založenia univerzity a 250. výročia technického vzdelávania.

**UZNESENIE: 16/8/2012-KR**

KR STU súhlasí s návrhom usporiadať seminár o vzdelávaní na STU.

**K BODU 17: Správa o výsledku finančnej kontroly nájomných zmlúv STU nebytových priestorov a voľných plôch**

Materiál prezentoval prorektor Sokol.

Dokument informuje o nedostatkoch zistených pri kontrole nájomných zmlúv a dokumentácie

súvisiacej s prenájmom nebytových priestorov a voľných plôch, ktoré sú vo vlastníctve STU

a spravované jej súčasťami.

**UZNESENIE: 17/8/2012-KR**

KR STU berie na vedomie Správu o výsledkoch finančnej kontroly nájomných zmlúv STU nebytových priestorov a voľných plôch.

**K BODU 18: Akadémia - Vapac 2012**

Materiál prezentoval prorektor Peciar.

Dokument sa predkladá v súvislosti s účasťou STU na veľtrhu pomaturitného

vzdelávania.

**UZNESENIE: 18/8/2012-KR**

KR STU berie na vedomie informáciu o účasti STU na veľtrhu Akadémia – Vapac 2012.

**K BODU 19: Vedec roka STU 2012 – zabezpečenie a vyhlásenie súťaže**

Materiál prezentoval prorektor Biskupič.

Súťaž Vedec roka STU rektor vyhlasuje pravidelne každý rok.

**UZNESENIE: 19/8/2012-KR**

KR STU schvaľuje zabezpečenie a vyhlásenie súťaže Vedec roka STU 2012.

**K BODU 20: Rôzne**

**K BODU 20/A: Rôzne/Informácia o Noci výskumníkov 2012 a účasti STU na nej**

Materiál prezentoval prorektor Biskupič.

28. 9. 2012 sa uskutočnil šiesty ročník Noci výskumníkov. FESTIVAL VEDY Noc výskumníkov 2012 sa konal na viacerých miestach, kde bola možnosť stretnúť špičkových slovenských vedcov a výskumníkov.

**UZNESENIE: 20/8/2012-KR**

KR STU berie na vedomie informáciu o uskutočnenej Noci výskumníkov a účasti STU na nej.

**K BODU 20/B: Rôzne/Návrh na udelenie Plakety STU prof. Miroslavovi Urbanovi, DrSc.**

Materiál prezentoval dekan Moravčik.

**UZNESENIE: 21/8/2012-KR**

KR STU schvaľuje predložený návrh na udelenie pamätnej Plakety za mimoriadny prínos pre rozvoj vedy na Slovensku a Slovenskej technickej univerzite v Bratislave prof. Miroslavovi Urbanovi, DrSc.

**K BODU 20/C: Rôzne/Návrh na udelenie Plakety STU Ing. Alexandrovi Vargovi, PhD.**

Materiál prezentoval rektor.

**UZNESENIE: 22/8/2012-KR**

KR STU schvaľuje pri príležitosti životného jubilea 60rokov predložený návrh na udelenie pamätnej Plakety za dlhoročnú úspešnú spoluprácu a mimoriadny prínos pre rozvoj vedy a výskumu na Ing. Alexandrovi Vargovi, PhD.

INFORMÁCIE:

Rektor

* informoval o stretnutí 4 TU vo Viedni a konferencii Horizon 2020 v Turecku
* oboznámil členov KR STU o podujatí IT Gala, kde získal ocenenie IT osobnosť roka 2012 prof. Ľudovít Molnár
* informoval o návšteve štátneho tajomníka dňa 2.10.2012, ktorý prejavil záujem o obhliadku priestorov v súvislosti s projektom UVP
* informoval o návšteve riaditeľa sektoru pre nanovedy a nanotechnológie DG Research Európskej komisie, Chrisa Tokamanisa, ktorý v rámci svojej návštevy na Slovensku navštívil aj FEI a FCHPT STU
* spolu s prezidentom SR sa zúčastnil na otvorení veľtrhu ELO SYS 2012 v Trenčíne a dodatočne sa ospravedlnil za neúčasť na otvorení tunela na SvF STU
* 6.10.2012 otvoril konferenciu StudentSec 2012, ktorá je organizovaná výhradne študentmi STU
* informoval o stretnutí zástupcov Akreditačnej komisie (AK), Ústavu manažmentu a členmi AS STU dňa 1.10.2012, na základe ktorého požiadal AK o zastavenie konania vo veci žiadosti o vyjadrenie sa k návrhu na zriadenie Fakulty manažmentu a podnikania STU v Bratislave

Dekan Moravčík

* informoval, že dňa 26.9.2012 sa v Ottawskom kongresovom centre a 26. - 29. 9.2012 v Metro Congress centre v Toronte uskutočnil prestížny veľtrh ,,Study and Go Abroad", kde sa na stánku reprezentujúcom SR zúčastnila delegácia MTF STU

Dekan Šajbidor

* vyjadril spokojnosť nad pozitívnou zvyšujúcou sa prezentáciou STU v médiách

Dekanka Vitková

* nie je informácia, resp. scenár odovzdávania pamätných listov docentom a profesorom STU
* rektor navrhol pozvať na seminár o vzdelávaní na STU všetkých profesorov a tam im listy odovzdať, zároveň požiadal dekanov o návrh scenára odovzdávania týchto pamätných listov docentom po jednotlivých fakultách

Dekan Juhás

* informoval o 18. ročníku medzinárodného veľtrhu elektrotechniky, elektroniky, energetiky a telekomunikácií ELO SYS na Slovensku, kde FEI STU získala ocenenie Ekologický počin roka za prototyp malého elektrického skútra s hybridnou zdrojovou sústavou

Ing. Štujber

* informoval o vysokoškolskom sneme odborárov, ktorého témou bude aj štrajkovanie študentov a financovanie VŠ

doc. Jelemenský

* informoval o termínoch zasadnutia PAS STU dňa 15.10.2012 a AS STU dňa 29.10.2012

Prorektor Peciar

* apeloval na dekanov na dodanie tém diplomových prác z oblasti IT Automotive pre aktuálny akademický rok pre firmu AVL Graz s termínom do 11.10.2012

**OZNAMY:**

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Október** | 15.10.2012 | PAS STU | 14:00 |  |
|  | 24. 10. 2012 | VR STU | 9:00 |  |
|  | 24. 10. 2012 |  | 13:00 | Menovanie docentov |
|  | 29. 10. 2012 | AS STU | 14:00 |  |
| **November** | 7.11.2012 | KR STU | 14:00 |  |
|  | 12.11.2012 | PAS STU | 14:00 |  |
|  | 26.11.2012 | AS STU | 14:00 |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

16. 10. 2012 16.10.2012